ஆனால் இன்றைய மல்டிபிளக்ஸ் திரைஅரங்குகளில் ஒரு திரைஅரங்கில் 100-150 இருக்கைகளே இருக்கும். அதற்கான மக்கள் வந்தாலே போதுமானது(இவர்களுக்கு சினிமாவுக்கு செல்வது அன்றாடம் நடக்கும் நிகழ்ச்சியே). அதனால் எந்த காதல் காட்சியும் இல்லாமல், பாடல்கள் இல்லாமல் குறைந்த செலவில் ஒரு படம் எடுத்து மல்டிப்ளக்சில் மட்டும் திரையிட்டாலே லாபம் பார்க்க முடியும். இதனால் தனி தனி genre-ல் படம் எடுக்க முடியும் (action படம் பிடிப்பவர்கள் ‘screen 1′, drama படம் பார்பவர்கள் ‘screen 2′). அதற்கு சரியான உதாரணமாக ‘6 மெழுகுவர்த்திகள்’ படத்தை கூறலாம். காதல் காட்சிகளோ, பாடல் காட்சிகளோ இல்லாமல் இரண்டு மணி நேரத்திற்கும் குறைவாகவே ஓடி, ஓர் வலுவான சமுதாய பிரச்சனையையும் சுட்டிக்காட்டியது. இது குறைந்த பண செலவில் எடுத்ததாலேயே வசூல் ரீதியாகவும் வெற்றி பெற்றது.